কেএম নুরুল হুদা বলেন, ঝুঁকিপূর্ণ কেন্দ্রগুলোতে বিশেষ প্রস্তুতি নেওয়া হয়েছে। অবাধ, নিরপেক্ষ ও সুষ্ঠু নির্বাচন অনুষ্ঠানের স্বার্থে প্রতিটি কেন্দ্রে ২২ থেকে ২৩ জন করে র‌্যাব, পুলিশ, বিজিবি, আনসার নিয়োজিত থাকবে। এজন্য ৪ স্তরের নিরাপত্তা ব্যবস্থা গ্রহণ করা হয়েছে। সুষ্ঠু ও গ্রহণযোগ্য নির্বাচন হবে বলে তিনি আশাবাদী। তিনি বলেন, নির্বাচনে কালোটাকার ব্যবহারে নজরদারিতে রাখা হবে। এক প্রশ্নের জবাবে তিনি বলেন, ডিজিটাল ভোটিং মেশিন (ডিভিএম) আসার পর ভোটাররা গ্রহণ করলে তা পরীক্ষামূলকভাবে চালু করা হবে। তিনি একাধিক কেন্দ্রে সিসি টিভি স্থাপনের কথা জানান।